als_Latn dik_Latn sag_Latn
Libri Haradinaj
Libri “Haga e Ramush Haradinajt” u quajt si një kontribut në kualitet edhe në ligjin ndërkombëtar.
Politiko
E Shtunë, 31 Maj 2014 | 15:45
0 Komente.
Libri “Haga e Ramush Haradinajt”, i autorit Michele O’Raili, është promovuar në Pejë, të shtunën, me vlerësimin e përgjithshëm se ky libër do të shërbejë për t’ua treguar të vërtetën edhe atyre që nuk e dinë.
Lideri i AAK’së ka pohuar se shkrimi i këtij libri është munduar t’i shërbejë në radhë të parë shqiptarëve, por mundësisht edhe ligjit ndërkombëtar.
Ai ka thënë se Kosova mund të japë një kontribut në kualitet edhe në ligjin ndërkombëtar.
“Është e nevojshme që qytetarët ta dinë të vërtetën, pa marrë parasysh etapat dhe angazhimet e protagonistëve.”
“Është e rëndësishme që Kosova ta dijë të vërtetën e asaj periudhe, edhe të Hagës pse jo, por ne kemi dëshirë që ta dinë edhe të tjerët.”
“Kosova po vuan nga një imazh jo i mirë ndërkombëtar dhe kemi dëshirë ta dinë edhe tjerët.”
Haradinaj ka përmendur momentin kur është akuzuar nga Haga, duke rikujtuar se shumë zyrtarë ndërkombëtarë e kishin pyetur nëse kishte ndonjë kusht.
“Vetëm ma jepni akuzën dhe do të shkoj menjëherë të nesërmen”, u ishte përgjigjur ai.
Publicisti dhe Nënkryetari i AAK’së, Blerim Shala, duke folur për librin, ka deklaruar se Libri “Haga e Ramush Haradinjt” me gjasë do të duhej të kishte një tjetër titull – “Kosova e Ramush Haradinajt”, ose “Ramush Haradinaj dhe Kosova”.
Shala ka vlerësuar se fati i një kombi shënohet me jetëshkrimet e personaliteteve të mëdha politike dhe ushtarake dhe me sakrificën e jashtëzakonshme të kombit shqiptar për ndërtimin e qëllimeve kryesore politike.
“Midis vetës dhe Kosovës, ai edhe kësaj here zgjodhi Kosovën”.
“Midis mllefit dhe dëshpërimit në njërën anë, dhe luftës, kësaj here për drejtësi në Hagë, ai edhe kësaj here zgjodhi luftën e drejtë.”
“I shpëtoi vdekjes disa herë ne luftë, i shpëtoi disa herë taksirateve në paqe, i shpëtoi disa herë vdekjes politike dhe morale në Hagë.”
“Fitoi në luftë si luftëtar i kombit, fitoi në paqe si politikan i shtetit, fitoi si një Kryeministër i shkëlqyeshëm… Fitoi në Hagë si njëri i drejt, mbase, mbi të gjitha, Ramush Haradinaj është njeri i drejtë, thjesht një soj shumë i veçantë kudo në botë edhe tek ne në Kosovë”, ka deklaruar Blerim Shala.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn